google/wiki40b huggingface dataset:
הטבע לא עושה קפיצות

הטבע לא עושה קפיצות (בלטינית: Natura non facit saltus) הוא עקרון בפילוסופיה של הטבע מימיו של אריסטו ואולי אף קודם לכן ששימש כאבן-בניין להגות הפילוסופית של חוקרים ומדענים רבים לאורך ההיסטוריה. הרעיון מופיע כאקסיומה בכתביהם של גוטפריד לייבניץ וניוטון, מפתחי החשבון האינפיניטסימלי, וכמו כן שימש את צ'ארלס דרווין כעקרון מנחה בניתוח הברירה הטבעית בספרו מוצא המינים. ניסוח העקרון כפי-שהוא לקוח מספרו של קארולוס ליניאוס Philosophia Botanica.
על-פי העקרון, אובייקטים בטבע ותכונותיהם משתנים בצורה הדרגתית ורציפה ולא באופן פתאומי ובדיד. בהקשרו המתמטי מאפשר עקרון זה להניח כי הפונקציות והמשוואות המתארות מערכת טבעית כלשהי הן רציפות וגזירות. ההנחה כי חוקי הטבע מצייתים לעקרון זה שלטה למעשה בפילוסופיה של המדע מהעת העתיקה ועד לפיתוח תורת הקוונטים במאה ה-20.
בהקשר הביולוגי שימש העקרון על ידי דרווין ואחרים ככתב הגנה על רעיון האבולוציה, לפיו המגוון הביולוגי בעולם התפתח בהדרגתיות ותוך שינויים מינוריים מאב ביולוגי יחיד, משותף תחת מנגנון הברירה הטבעית. בדומה לפיזיקה, גם הביולוגיה ויתרה על דבקות רעיונית בעקרון, וזאת עם פיתוחן של תורות אבולוציה ביולוגית מודרניות ומושג המוטציה. מאחר שמבנה הDNA הוא בדיד בבסיסו, נתפסים כיום השינויים הביולוגיים היסודיים כבדידים אף הם, על-אף שמדובר על סדרי גודל מזעריים בלבד.
Natura non facit saltum הוא הציטוט המופיע בראש ספרו של אלפרד מרשל 'עקרונות הכלכלה'. מרשל, שהעריץ את הרברט ספנסר ומשנתו, עשה שימוש בציטוט הן כדי להצהיר על תמיכתו בחשיבה האבולוציונית והן כדי להדגיש את חשיבות החשבון האינפיניטסימלי ככלי אנליטי לניתוח בעיות כלכליות.
נעלי גולדה

נעלי גולדה הוא כינוי סלנג לסוג מסוים של נעליים לחיילות. בשנות ה-60' ניתן כינוי זה לנעליים חצאיות חומות, בעלות שרוכים. 
ראש ממשלת ישראל, גולדה מאיר, שהייתה בשנים ההן שרת החוץ, נעלה נעליים אורתופדיות בעלות שרוכים ללא עקב גבוה. הנעליים התקניות, שהותרו לחיילות בצה"ל באותה תקופה, דמו במראה שלהן לנעלים של גולדה מאיר, לכן כונו "נעלי גולדה". לאחר הטירונות הותר לחיילות לנעול נעלי סירה שחורות חלקות ללא עקב, שאותן רכשו בעצמן, ונעלי גולדה נותרו ללא שימוש.
נעלי עבודה לנשים הזכירו את הנעליים התקניות של החיילים, אלא שבמקום לשורכן בשרוכים למלוא גובהן, רוכסים אותן בשני אבזמים המשלימים את שריכת השרוכים. עד אוגוסט 1993 היוו נעלי העבודה לנשים בצבא רכוש של הבסיס, והחיילות היו מוחתמות על ציוד (משומש) זה בהגיען, במידת הצורך, ומזדכות בעוזבן את הבסיס. החל מתאריך זה, נעלי נשים מהוות ציוד אישי של החיילת, ואינן מוחזרות לבסיס בעת החלפת בסיס. בכך הושוותה הלוגיסטיקה המטפלת בנעלי חיילות לזו המטפלת בנעלי חיילים.
אז

רובעי  העיירה

הקומונה כוללת שלושה כפרים או רבעים שונים: אז-סור מר (Èze-sur-Mer) שעל שפת הים, הכפר הציורי אז וילאג (Èze Village) בגובה כ-420 מטר, ביניהם מחבר רובע סן-לורן-ד'אז (Saint-Laurent-d'Èze).
חטיבה טכנולוגית ליבשה

היסטוריה

היחידה הטכנולוגית (יחט"ל) הוקמה על-בסיס המחלקות הטכניות במפקדת קצין חימוש ראשי (מקחש"ר) בשנת 1999, ומחלקת ציוד לוגיסטי במפקדת קצין תחזוקה (כיום לוגיסטיקה) ראשי (מקל"ר).
ב-2006, במהלך תהליך הרה-ארגון במפקדת זרוע-היבשה (מז"י), הוכפפה היחידה לזרוע, והפכה לחטיבת הטכנולוגיה ליבשה (חט"ל) במסגרתה. בשלב זה הוכפפו לחט"ל יחידת הניסויים (נס"א), יחידת יפת"ח ומספר ענפים מיחידת לוטם שהפכו ל"מחלקת מערכות תקשוב". בתהליך זה, מחלקת ציוד לוגיסטי נשארה באגף הטכנולוגיה (אז אלר"ם) והתווסף אליה ענף רכב לוגיסטי.
ב-2017 הוכפפה החטיבה לאט"ל בעקבות איחוד אט"ל וזרוע היבשה, וראש החטיבה הוגדר גם כרמ"ט אט"ל. כחלק מתפקיד זה הוכפפו לחטיבה 2 מחלקות נוספות מאט"ל: מע"ם ותו"ם

מחלקת מאו"ת

המחלקה אחראית על תכנון, ניהול ובקרת המשאבים לטובת מימוש התוכניות הייעודיות שבאחריות החט"ל, על מיצוי המשאבים התקציביים, על תוכניות העבודה והאחזקה של גופי הביצוע, על כשירות ומוכנות המשקים בשגרה ואורך הנשימה בחירום, ואחריות על הניהול הפרויקטלי, כמטה החט"ל.
כמו כן, אחראית המחלקה על תכנון ארגון ותקינת כוח האדם ואמצעים בחט"ל, על איתור ופיתוח כוח אדם, על התשתיות הפיזיות של החט"ל, כולל תשתיות המחשוב, התקשורת ומערכות המידע הארגוניות של החט"ל, והמענה הלוגיסטי-שירותי בחטיבה - אבטחה, הסעדה, לוגיסטיקה, בינוי ומחנה.
ראש המחלקה הנוכחית היא אל"ם ליעד מרגלית

מחלקת התוכניות

המנהלת עוסקת בהובלה טכנית של פרויקט צבא יבשה דיגיטלי (צי"ד).
ראש המחלקה הנוכחי הוא אל"ם אסף שצקין.
המחלקה שוכנת במחנה ידין
אופטסאט (משפחת לוויינים)

אופטסאט (OptSat) הוא שם מסחרי של משפחת לווייני תצפית קטנים מתוצרת התעשייה האווירית לישראל. ישראל מתמחה בייצור של לוויינים קטנים וקלים, המתאימים לשיגור הבלתי שגרתי לכיוון מערב, המתחייב ממיקומה של ישראל ומהתנאים הגאו-פוליטיים בקרבתה. לווייני ארוס כבר פועלים בחלל ומהווים נגזרת אזרחית של לווייני אופק. OPTSAT משמש בפועל כלוויין בסיס ללווייני אופק, ארוס, טכסאר ועוד.

אופטסאט 1000

אופטסאט 1000 היא משפחת לוויינים, חלוצה בתחום הדמיה אלקטרו-אופטית. שתי משפחות לוויינים יצאו מסדרה זו: אופק 3, וארוס A.
הלוויינים במשקל 250 ק"ג, מיוצבים בשלושה צירים. לוויינים אלו נשלטים מתחנה יחידה או מכמה תחנות קרקעיות (Ground Control Station).

אופטסאט 2000

אופסאט 2000 היא משפחת לוויינים המהווה לווין בסיס עבור אופק, והנגזרת האזרחית שלו, הלוויין ארוס. על פי נתונים שפורסמו על ידי התעשייה האווירית ללוויין כושר צילום תמונות (בשחור לבן) ברזולוציה של 70 סנטימטרים.

אופטסאט 3000

אופטסאט 3000 היא משפחת לווייני צילום מתקדם מדור שלישי, אותה משווקת התעשייה האווירית בקרב לקוחות בחו"ל. לוויין מסדרת אופטסאט 3000 נחשף לראשונה בסאלון האווירי בפריס ב-17 ביוני 2007. מדובר בלוויין המבוסס על המרכב הגנרי שפותח בתעשייה האווירית, וישמש כבסיס ללוויין צילום מתקדם, לוויין מכ"ם (טכסאר) ולוויין מחקר עם מצלמה מולטי ספקטראלית (ונוס). למרכב הגנרי יתרונות רבים על הדור הנוכחי של לווייני אופק, ובראשם המודולריות של המטע"ד.
הלוויין יכלול מצלמה פאן כרומטית ובנוסף לה מצלמה מולטי ספקטראלית, לראשונה בלוויין צילום מתוצרת ישראל. אורך החיים של לוויין זה צפוי להיות לפחות שש שנים, על פי הודעה לתקשורת של התעשייה האווירית.
בינואר 2010 נחשפה פומבית מצלמת הלוויין, המכונה יופיטר. המצלמה מתוצרת אל-אופ, ולה רזולוציה של 50 ס"מ מגובה 600 ק"מ.
משקל הלוויין כ-400 ק"ג ובתכנון לבנות לפחות 2 לוויינים בגרסה צבאית שישוגרו תחת השם "אופק" ואחד תחת השם "ארוס C". מבין הלקוחות מחו"ל איטליה היא אחת הראשונות לרכוש לוויין זה.
ב-2 באוגוסט 2017 שוגר לחלל, מבסיס החלל האירופי קורו, אופטסאט 3000 שנרכש על ידי איטליה לשימוש משרד הביטחון האיטלקי.
הלוויין האיטלקי-ישראלי SHALOM מיועד להיות לווין צילום היפרספקטראלי ואמור להשתמש בפלטפורמת אופטסאט 3000. הלווין אמור להיות משוגר לקראת 2021.
ז'ואזיניו

לבסקי סופיה

הוא חתם על חוזה לחמש שנים עם לבסקי סופיה ב-7 בדצמבר 2007. באותו יום הוא ערך את האימון הראשון שלו עם המועדון החדש. את הופעת הבכורה הלא רשמית הראשונה ערך במשחק הידידות נגד דינמו קייב ב-20 בינואר 2008. הוא שיחק 45 דקות במשחק שבו לבסקי הפסידה בתוצאה של 1-2.
המספר הראשוני שלו היה אמור להיות 20, אבל כאשר הריסטו יובוב עזב את לבסקי לז'ואזיניו עבר לשחק עם המספר 10.
הוא הבקיע את השער הראשון עבור לבסקי ב-10 בפברואר 2008 במשחק ידידות נגד ראפיד בוקרשט. הוא הבקיע בעיטת עונשין. את הופעת הבכורה הרשמית ערך ב-24 בפברואר 2008 במשחק נגד צ'רנומורץ בורגס, בליגה הבולגרית. שבמשחק שבו לבסקי ניצחה בתוצאה 2-1.
הוא זכה עם הקבוצה באליפות בולגריה ב-2009 וזכה בפרס השחקן ההוגן על שלא ספג שום כרטיס בעונה.

קרסנודאר

ב-30 בינואר 2011, לאחר ימים של ספקולציות שונות, ז'ואזיניו גילה כי הוא עבר לקרסנודר. בתחילת פברואר 2011, המעבר גובש כשהברזילאי חתם על החוזה שלו עם המועדון הרוסי. ב-6 בפברואר 2011, הוא עשה את הבכורה הלא רשמית בקרסנודר, במשחק ראשון נגד הקבוצה האוקראינית, טאבריה סימפרופול במשחק ידידות. ב-15 בפברואר 2011, הוא הבקיע וסייע בניצחון 4-0 נגד באומיט הצ'כית.  את הופעת הבכורה הרשמית ערך ב-6 במרץ 2011 בניצחון 1-0 על אמקר פרם במשחק הגביע הרוסי, כשהברזילאי עלה בהרכב הפותח. הופעתו בליגת העל התרחשה 6 ימים לאחר מכן בשוויון המאופס נגד אנז'י מחצ'קלה. ב-14 ביוני 2011, הברזילאי כבש דאבל בניצחון 4-2 מול וולגה ניז'ני נובגורוד. הוא ספג שבר ברגל בחודש מרץ 2015, אך חזר להרכב כעבור זמן. בסיום עונת 2017/2018 עזב את קרסנודאר.

דינמו מוסקבה

ב-23 ביולי 2018 חתם ז'ואזיניו בדינמו מוסקבה.

חייו האישיים

באוגוסט 2016, הוא קיבל אזרחות רוסית.
ז'ואזיניו יוצא עם הדוגמנית הרוסייה לרה יאלובץ. בסתיו 2017 הזוג הודיעו כי הם מצפים לילדם הראשון.
פרידריך אוגוסט השני, הדוכס הגדול של אולדנבורג

ביוגרפיה

פרידריך אוגוסט נולד ב-16 בנובמבר 1852 באולדנבורג, לפטר, נסיך הכתר של אולדנבורג ולאליזבת, נסיכת סקסוניה-אלטנבורג, בתם של יוזף, דוכס סקסוניה-אלטנבורג ואמליה, דוכסית וירטמברג.
ב-18 בפברואר 1878 התחתן אוגוסט עם אליזבת אנה, נסיכת פרוסיה, בתם של פרידריך קרל, נסיך פרוסיה ומריה אנה, נסיכת אנהלט, ובאותו יום גם התחתנה שרלוטה, נסיכת פרוסיה, בתו של פרידריך השלישי, קיסר גרמניה עם ברנהרד השלישי, דוכס סקסוניה-מיינינגן. בשנת 1895 מתה אליזבת אנה, ופרידריך אוגוסט בנה ארמון חדש לזכרה. ב-24 באוקטובר 1896 התחתן אוגוסט עם אליזבת אלכסנדרינה, דוכסית מקלנבורג-שוורין, בתם של פרידריך פרנץ השני, הדוכס הגדול של מקלנבורג-שוורין ומריה, נסיכת שוורצבורג-רודולשטדט.
בשנת 1900 מת אביו פטר השני, הדוכס הגדול של אולדנבורג, ופרידריך אוגוסט עלה לשלטון במקומו. פרידריך אוגוסט היה שמרן בדעותיו, אולם היה פופולרי בקרב תושבי הדוכסות. בנוסף אהב פרידריך אוגוסט את הצי, ואף פיתח כמה המצאות חשובות לשיפור הצי. במהלך מלחמת העולם הראשונה תמך פרידריך אוגוסט בסיפוח בלגיה וצפון צרפת לקיסרות הגרמנית, ואף דחף יחד עם נסיכים אחרים לפיטוריו של הקנצלר תיאובלד פון בתמן-הולווג, שבו ראו אדם חלש שדוחף לעשיית שלום.
ב-11 בנובמבר 1918 התפטר פרידריך אוגוסט מתפקידו, בעקבות המהפכה הגרמנית והתבוסה במלחמת העולם הראשונה. לאחר התפטרותו מהשלטון חי פרידריך אוגוסט באולדנבורג כאדם פרטי, וב-24 בפברואר 1931 מת בביתו בראסטדה.
Californication (מילה)

ביקורת חברתית וערכית

המילה נבדלת בעיצור אחד בלבד מן המילה Californization (קליפורניזציה), שמשמעותה קבלת מנהגים וערכים שמקורם במדינת קליפורניה שבארצות הברית. השימוש בה, ככינוי גנאי או לביקורת נגד קליפורניזציה, משקף עמדה, לרוב שמרנית, שלפיה אימוץ המנהגים והערכים של קליפורניה כרוך בבגידה בערכים מקומיים, ישנים וטובים יותר, ודומה בכך לניאוף בחיי נישואים.
המונח הופיע לראשונה במדור ביקורת הספרים של המגזין Time ב-6 במאי 1966, במאמר שעסק בספרים של תומאס פינצ'ון, ריצ'רד פאריניה ולאונרד כהן, ושלל את עולם הערכים שממנו הושפעו.

פיתוח מול שמירת הסביבה

מאז שנות ה-70 השתמשו במונח מתנגדים לעיור מסיבי וגידול מואץ באוכלוסייה, בעיקר במדינות שכנות בארצות הברית. נטען כי הפיתוח נוסח קליפורניה נעשה על חשבון רזרבות קרקע מידלדלות, ללא התחשבות בערכי הטבע ובאיכות הסביבה.
ב-7 בנובמבר 1972 נערך במדינת קולורדו משאל עם שבו הוחלט שלא לארח בעיר דנוור את אולימפיאדת החורף ה-12 ב-1976. אחת הסיסמאות שבהן השתמשו המתנגדים הייתה "Don't Californicate Colorado". סיסמאות דומות מופיעות עד היום על סטיקרים במדינות שונות.

ניאוף נוסח קליפורניה

משמעות שנייה של המילה היא "ניאוף נוסח קליפורניה". לעיתים הכוונה להתקדמות מקצועית דרך חדר המיטות, הנחשבת לנפוצה בתעשיית הסרטים ההוליוודית בקליפורניה.
רותם ברוכין

ביוגרפיה

רותם ברוכין נולדה בפתח תקווה וגדלה בגבעת שמואל. היא בוגרת תואר ראשון בתסריטאות בחוג לקולנוע באוניברסיטת תל אביב.
ברוכין מפרסמת סיפורים קצרים בסוגת הפנטזיה מאז שנת 2004. סיפוריה הרבים התפרסמו באכסניות שונות בארץ ביניהן מגזין האגודה הישראלית למדע בדיוני ולפנטסיה, המגזין המקוון "בלי פאניקה" ואסופת הסיפורים האלקטרונית  "געגועים למחר"; ובדפוס: חלומות באספמיה, המימד העשירי ומגזין מרקורי. בנוסף, כתבה ברוכין לשבועון הנוער ראש 1 סיפורים מתמשכים שפורסמו בעיתון במשך כשנתיים. סיפוריה מפורסמים באופן קבוע באסופת הסיפורים הספקולטיבית הישראלית היה יהיה מאז הוצאת הכרך הראשון של האסופה בשנת 2009.
חמישה עשר מסיפוריה היו מועמדים לפרס גפן בתחום המדע הבדיוני והפנטזיה וברוכין היא כלת חמישה פרסי גפן. בשנת 2007 זכתה בפרס על סיפורה הקצר "במראה". בשנת 2013 זכתה בפרס על סיפורה "הפוך, לקחת". בשנת 2014 זכתה בפרס על סיפורה "וויסקי בקנקן". בשנת 2017 זכתה בפרס על סיפורה "מציאות ואבידות". בשנת 2018 זכה סיפורה "הפוך, לקחת" בפרס גפן מיוחד ה"רטרו גפן" שחולק לרגל 20 שנה לפרס בין כל מועמדי הפרס בעבר.
מחזותיה של ברוכין הוצגו בתיאטרון צוותא, תיאטרון סוזן דלל, במרכז העירוני לקהילה הגאה בתל אביב ומעל במות נוספות. כמו כן כתבה מספר פרקים לסדרת הטלוויזיה לנוער החולמים ששודרה בערוץ הילדים של HOT.
ברוכין מתגוררת בתל אביב עם בת זוגה.
יוסף יואל קאהן

רבי יוסף יואל קאהן (נולד בי"ז באדר ב' תשי"ט, 27 במרץ 1959) הוא משפיע חסידי ואדמו"ר. מכונה האדמו"ר ממבקשי אמונה.

קורות חייו

רבי יוסף יואל הוא בנו הצעיר של רבי אברהם יצחק קאהן, האדמו"ר מתולדות אהרן, וחתנו של הרב מנחם מנדל מונדרר, האדמו"ר מקוסוב-ירושלים. 
הרב קאהן נוהג לנסוע בשבתות ליישובים שונים בישראל בשביל לערוך טישים ולמסור שיחות מוסר. נוהג זה מקורו מחמיו של חמיו, הרב אלעזר בריזל. הוא אחד מראשי חבורת "אש קודש" בבני ברק, חבורה חסידית המיועדת לבחורים שאין להם חצר חסידית אחרת. כמו כן עומד בראשות כולל אברכים בבית הכנסת ישועות יעקב.
בי"ב באדר ב' תשע"א (2011), לאחר 33 שנות נישואים שבהן היה חשוך ילדים, נולדו לו תאומות.
יורדאן

מקור שם השכונה

מקור שם השכונה הוא ככל הנראה במילה "jardin" (בצרפתית: גן), שכן התעלות הרבות בשכונה נושאות שמות עצים ופרחים; הסבר אחר משייך זאת לגינות החצרות הפנימיות שמצויות ברבים מבתי הרובע. הסבר נוסף לשם השכונה מייחס אותו לשמה הקודם של תעלת פרינסנחראכט העוברת בשכונה – "ירדן" – על שם נהר הירדן.

היסטוריה

השכונה נבנתה במחצית הראשונה של המאה ה-17 כשכונת מגורים למעמד הפועלים והתגוררו בה בני המעמדות הנמוכים ביותר באמסטרדם (כיום היא אחת משכונות היוקרה המבוקשות ביותר באמסטרדם). הקמת הרובע החלה בשנת 1612, עם חפירת התעלות בהתאם למסלול השבילים שהיו באזור קודם לכן. במהלך המאה ה-19 מולאו בעפר שש מתעלות השכונה (בהן הרוזנחראכט) במטרה לסלול בה כבישים.
בשל היותה מקום מגורים לבני מעמדות נמוכים ומעמד הפועלים, ניכרה בה השפעת תנועות פועלים. הפגנות ומהומות פרצו בשכונה בשנים 1835, 1886, 1917, 1934 ושביתת פברואר של 1941 החלה בהפגנה שנערכה בכיכר נורדרמארקט שבשכונה.
כיום יש בשכונה גלריות אמנות רבות ומועדוני מוזיקה. מדי שנה נערך בשכונה ה"יורדאנפסטיבל" (Jordaanfestival) - פסטיבל יורדאן למוזיקה.
S&P 500

היסטוריה

לפני 1957, עיקר מניות מדד S&P התבססו על 90 חברות, והמדד פורסם על בסיס יומי. מדד רחב יותר של 423 חברות פורסם בתדירות שבועית. ב-4 במרץ 1957, מדד זמן-אמת רחב יותר, S&P 500, הוצג לציבור. הצגה זו התאפשרה בעקבות התקדמות מערכות המחשוב בתעשייה אשר אפשרו למדד לחשב ולפזר בזמן-אמת (ראו Detailed Timeline).
ה- S&P 500 בשימוש רחב כאינדיקאטור של שוק רחב, מאחר שהוא כולל גם מניות "צמיחה" (אשר מנפחות ואז מצמצמות מחזור כספי בבועת מניות הטכנולוגיה) ומניות פחות "נדיפות"; המדד כולל גם מניות מבורסת הנאסדאק ומהבורסה לניירות ערך של ניו יורק.
המדד, בשיאה של בועת מניות הטכנולוגיה הגיע לשערי כל הזמנים של 1527.46, ויומי של 1553.11, ב-24 במרץ 2000. לאחר מכן, המדד הפסיד כ-50% מערכו כאשר נעצר ב-800 ביולי 2002 והגיע לשפל תוך-יומי של 768.63 ב-10 באוקטובר 2002. לאחר מכן החל לעלות בהתמדה, ובאוקטובר 2007 הגיע לשיא חדש של 1,549.38. מיד לאחר מכן המדד צנח שוב והגיע ל-735.09 בתחילת 2009 - ירידה של יותר מ-50%. מאז הוא כמעט רק עולה, ונכון ל-4 באפריל 2017 הוא עומד על 2809.16.

מבחר

מרכיבי המדד נבחרים על ידי ועדה. באופן דומה למדד הדאו ג'ונס, אבל שונה מאחרים כמו Russell 1000, אשר מבוסס על מערכת חוקים.
המדד חייב לכלול מספר מסוים של חברות לא אמריקאיות (11 נכון ל-19 בספטמבר 2006). קבוצה זו כוללת חברות אמריקאיות לשעבר אשר מאוגדות מחוץ לארצות הברית, ובעבר היו אמריקאיות והורשו להישאר במדד, וחברות אשר לא התאגדו בארצות הברית. בייחוד, לאחר מיזוג דיימלר קרייזלר, המדד לא אפשר לחברת אחרות להצטרף.
הוועדה בוחרת את החברות במדד באופן המייצג את מגוון התעשיות בכלכלה האמריקאית. בנוסף, חברות אשר אינן נסחרות ציבורית (כאלו בבעלות ציבורית או קרנות) ומניות שאינן נזילות, לא מתווספות למדד – דוגמה ידועה היא מניית ברקשייר האת'וויי, אשר נכון ל-3 באפריל 2006 הייתה בעלת שווי שוק גדול יותר מ-12 חברות המדד, אשר היו בעלי מחיר מניה גדול יותר מ-100,000 דולר, מה שהקשה על המסחר. לעומת זאת, רשימת Fortune 500 מנסה להציג רשימה של 500 החברות הציבוריות הגדולות ביותר בארצות הברית לפי הכנסה ברוטו, מבלי להתייחס לנזילות, ומבלי לכלול חברות המתאגדות מחוץ לארצות הברית.
Facepalm

Facepalm (בתרגום לעברית: ידפרצוף) היא מחווה גופנית של הנחת כף היד לכיסוי הפנים כדי להביע אכזבה, תסכול, מבוכה או ייאוש.

מקור המושג

מקור מושג זה הוא באנגלית, והוא נקרא כך כיוון שבעת התנהגות מסוג זה, כף היד (Palm) מכסה את הפנים (Face), ולשם יצירת מושג זה יצרו הלחם של מילים אלו. התיעוד הראשון של שימוש במילה זו הוא משנת 2001. באוגוסט 2011 צורפה מילה זו למילון המילון האנגלי של אוקספורד.

שימושים ידועים

לתופעה זו יש מספר תיעודים בפלטפורמות השונות, כגון באמנות, בטלוויזיה ובאינטרנט.

באמנות

בפסל קין של הנרי וידל משנת 1896 ונמצא בגני טווילרי שבפריז נראה קין מכסה את פרצופו בידו (כנראה לאחר שרצח את אחיו, הבל).

ברשת האינטרנט

ישנו רגשון הממחיש facepalm, ומשמעותו זהה למחווה פיזית של facepalm בתו יוניקוד U+1F926: 🤦🏻.
סיכון שולט

הגדרה רשמית

המשחק המתואר בטבלה 2 הוא משחק מתואם אם אי-שוויונות התמורה הבאים מתקיימים עבור שחקן 1 (השורות): A>B, D>C ועבור שחקן 2 (העמודות): a>b, d>c. האסטרטגיה (H,H) והאסטרטגיה (G,G) הן האסטרטגיות היחידות שהן שיווי משקל נאש טהור.
 בנוסף, ישנו שיווי משקל נאש מעורב כאשר שחקן 1 משחק H עם הסתברות  ו-G עם הסתברות .
שחקן 2 משחק H עם הסתברות  ו-G עם הסתברות .

אסטרטגיה (H,H) היא תמורה שולטת על (G,G) אם לפחות אחד מהשניים הוא אי שוויון חזק: A>D או a>d. 
אסטרטגיה (G,G) היא סיכון שולט על (H,H) אם המכפלה של הפרשי ההפסדים הוא הגבוה ביותר עבור (G,G) (הרזני וסלטן, 1988, למה 5.4.4).במילים אחרות, אם אי השוויון הבא מתקיים:.

אם אי השוויון הוא חזק, אז (G,G) הוא סיכון שולט חזק על (H,H). (משמע, לשחקנים יש יותר מניעים לסטות).
אם המשחק סימטרי, כלומר אם A=a, B=b, וכדומה, אי השוויון מאפשר פירוש פשוט יותר: נניח שהשחקנים לא בטוחים לגבי איזה אסטרטגיה המתחרה יבחר, ומתאימים הסתברויות לכל אסטרטגיה. אם כל שחקן מתאים הסתברויות ½ לכל H ולכל G, אז (G,G) סיכון שולט על (H,H) אם התמורה הצפויה מלשחק G גדולה מהתמורה הצפויה מלשחק H:
 או פשוט  

דרך נוספת לחישב את שיווי משקל הסיכון השולט היא לחשב את גורם הסיכון לכל שיוויי משקל ולמצוא את השיווי משקל עם גורם סיכון הקטן ביותר. על מנת לחשב את גורם הסיכון במשחק 2X2 שלנו, נתבונן בתמורה הצפויה לשחקן המשחק H:
 (כאשר P הוא ההסתברות שהשחקן השני ישחק H),

ונשווה אותה לתמורה הצפויה אם ישחק G: 
 

הערך של p אשר גורם לשני ערכים אלה להיות שווים, הוא גורם הסיכון עבור שיווי המשקל (H,H) עם  גורם הסיכון כאשר משחקים (G,G). ניתן גם לחשב את גורם הסיכון כאשר משחקים (G,G) על ידי אותו חישוב, אבל להגדיר את p כהסתברות שהשחקן השני ישחק G. פירוש אפשרי ל-P הוא ההסתברות הקטנה ביותר שהיריב ישחק אסטרטגיה שהתמורה בה היא גדולה מאשר שהיה משחק את האסטרטגיה השנייה.
קסניה סובצ'ק

ביוגרפיה

סובצ'ק נולדה בלנינגרד שבברית המועצות (כיום סנקט פטרבורג ברוסיה). הוריה הם אנטולי סובצ'ק, ראש עיריית סנקט פטרבורג, ולודמילה נארוסובה, סנאטורית לשעבר וחברת מפלגת רוסיה הוגנת. סבה מצד אמה היה יהודי, וסובצ'ק מגדירה עצמה גם כיהודייה מבחינת מוצאה אך לא דתה. היא גם סיפרה שמשפחתה והיא חוו אנטישמיות, ושרבים ברוסיה עדיין מחזיקים בדעות כאלו ומקשרים כל דבר רע ליהודים.
כילדה היא למדה בלט בבית הספר של תיאטרון מרינסקי ובבית הספר לאמנות של מוזיאון ההרמיטז' בלנינגרד.
ב-1998 עזבה את בית הספר של אוניברסיטת הרצן והתקבלה ללימודים במחלקה ליחסים בינלאומיים באוניברסיטת סנקט פטרבורג. ב-2001 עברה למוסקבה והתקבלה לתוכנית ליחסים בינלאומיים של המכון הממלכתי ליחסים בינלאומיים של מוסקבה ושנה לאחר מכן התקבלה לתוכנית תואר שני במחלקה לפוליטיקה באותו מכון.

בטלוויזיה ובקולנוע

סובצ'ק החלה להתפרסם בשנת 2004 כשהנחתה את העונה השנייה של תוכנית הריאליטי "בית" והמשיכה להנחות את העונות הבאות עד שעזבה את הפרויקט בשנת 2012.
סובצ'ק ניסתה את כוחה גם בתחום המשחק וגילמה תפקיד קטן בסרט "גנבים וזונות" משנת 2004.
בשנים 2008 - 2010 הנחתה את תוכניות הטלוויזיה "מי לא רוצה להיות מיליונר?", "הגיבור האחרון-6", ו"חייה המתוקים של בלונדינית", טקס פרסי Muz-TV, התוכנית "שני כוכבים" ואת העונה העשירית של מפעל הכוכבים.
ב-2010 אירחה את התוכנית "חירות החשיבה" בערוץ 5.
מאז 2011 היא מנחה את תוכנית הראיונות "סובצ'ק לייב" בערוץ דוז'ד.
ב-7 בספטמבר 2012 ערוץ MTV Russia שידר את הפרק הראשון של תוכנית הטוק שואו "מחלקת המדינה עם קסניה סובצ'ק". התוכנית נועדה לכסות נושאים חברתיים ופוליטיים ובפרק הראשון נקרא "לאן פוטין מוביל אותנו?" ובמסגרתה רואיינו אנשי האופוזיציה הרוסית, סרגיי אודלצוב מתנועת חזית השמאל ואיליה יאשין מתנועת סולידריות ופעילת איכות הסביבה יבגניה צ'יריקינה. אך התוכנית הורדה מהמרקע לאחר אותו פרק לאחר שהפרק השני היה אמור לכלול ראיון עם אלכסיי נבלני. נציגי ערוץ MTV Russia טענו כי התוכנית הורדה בשל חוסר התעניינות מקהל הצופים.
קסניה הופיעה גם בכמה סרטי קולנוע קומיים כמו היטלר קאפוט, רז'בסקי נגד נפוליאון.

פעילות פוליטית

לאחר שהליך הבחירות לדומה שנערכו ב-4 בדצמבר 2011, ספג ביקורת רבה על זיופים ואי סדרים סובצ'ק הצטרפה לתנועת המחאה שיצאה להפגין ברחובות. היא אף נטלה חלק במחאות נגד בחירתו מחדש של פוטין לנשיאות ועבדה כמשקיפה בבחירות לנשיאות שנערכו ב-4 במרץ 2012. היא ממנהיגי המחאה שנחקרו על ידי השלטונות, לאחר שחוקרי ועדת החקירות של רוסיה ערכו חיפוש בדירתה במוסקבה ב-12 ביוני 2012.
ב-18 באוקטובר 2017 הכריזה על כוונתה להתמודד לנשיאות רוסיה.
ב-15 במרץ 2018 היא יזמה יחד עם דמיטרי גודקוב הקמת מפלגה פוליטית חדשה על בסיס מפלגת היוזמה האזרחית. מטרת המפלגה היא להוות אופוזיציה לפוטין ולהוביל את הדחתו מהשלטון, הסרת הסנקציות שהוטלו על רוסיה והפסקת הסכסוכים הצבאיים שבהם המדינה מעורבת. בבחירות לנשיאות רוסיה 2018 הפסידה לנשיא המכהן ולדימיר פוטין.
אחת ממטרות המפלגה היא להצליח להיכנס להרכב הדומה בבחירות הפרלמנטריות שייערכו בשנת 2021.
בספטמבר 2018 הודיעה על כוונתה להתמודד לתפקיד מושלת העיר סנקט פטרבורג, בבחירות שייערכו בתוך שנה.

חיים אישיים

מאז גיל 17 ניהלה מספר מערכות יחסים. בשנת 2012 הייתה בקשר עם פעיל האופוזיציה איליה יאשין מתנועת סולידריות. ב-1 בפברואר 2013 נישאה לשחקן הקולנוע מקסים ויטורגן וב-18 בנובמבר 2016 נולד בנם הראשון פלאטון. בסוף 2018 נפרדה מויטורגן והחל לנהל מערכות יחסים עם שחקן התיאטרון קונסטנטין בוגומולוב. בספטמבר 2019 השניים נישאו.
מאט ריבס

קריירה

ריבס החל את הקריירה שלו כתסריטאי וכתב את התסריט לסרטי אימה שונים. הוא ביים והפיק סדרות טלוויזיה שונות. סרט הביכורים הראשון שלו כבמאי היה סרט הדרמה "על חברים ולוויה אחת" משנת 1996, אם כי עיקר פרסומו בא לו מבימוי סרט האימה "קלוברפילד" שהופק בשיתוף פעולה עם ג'יי ג'יי אברהמס. לאחר מכן ביים את סרט האימה "תן לי להיכנס" בכיכובם של קלואי גרייס מורץ וקודי סמית'-מקפי משנת 2010.
בשנת 2014 ביים את "כוכב הקופים: השחר" שזכה להצלחה רבה ולאחריו ביים גם את סרט ההמשך "כוכב הקופים: המלחמה" משנת 2017.
בפברואר 2017 הצטרף ליקום הקולנועי של DC משנשכר על ידי אולפני האחים וורנר לביים את סרט גיבורי העל "הבאטמן" בכיכובו של בן אפלק ומתוכנן לצאת לאקרנים בשנת 2021. ריבס קיבל לידיו את מושכות הבימוי על הסרט לאחר שבן אפלק (שהיה אמור לביים את הסרט מלכתחילה) פרש מעבודת הבימוי והתמקד במשחק ובכתיבת התסריט לסרט "הבאטמן". ריבס נשקל כאופציה לביים את הסרט וההצעה הוגשה לו רשמית בפברואר 2017. ב-2019 נודע שאפלק לא ישתף פעולה עם הפקת הסרט וריבס ליהק את רוברט פטינסון במקומו לתפקיד באטמן.

חייו האישיים

ריבס נשוי למלינדה וונג, אנימטורית לשעבר ולהם יש בן.
דוד אדלשטט

קורות חיים

אדלשטט נולד בעיירה קלוגה לא הרחק ממוסקבה לאביו החייל הניקולייבי שהתיישב אחרי שחרורו בעיירה שכמעט לא היו בה יהודים. הוא לא קיבל כמעט שום השכלה יהודית ושפת האם שלו הייתה רוסית. הוא למד תקופה קצרה אצל מלמד יהודי ואחרי כן רוסית אצל מורה פרטי.
ב-1881 בגיל 15 עזב את קלוגה ונסע לקייב שם התגוררו שלושה מאחיו. תקופה זו הייתה קשה עבור היהודים משום שהשלטון הרוסי נלחם במגמות המהפכניות שהחלו לפעול אז על ידי עידוד פעילות אנטישמית. ב-8 במאי 1881 פרץ פוגרום ביהודי קייב. דוד אדלשטט היה נוכח בפוגרום, בו לא נפגע פיזית אבל התמוטט וחלה מאוד כתוצאה ממה שראה. בהיותו בבית החולים הוא התקרב לחבורת סטודנטים יהודים שעזרו ליהודים הפצועים שאושפזו שם. מסטודנטים אלו שמע שירים וסיפורים על מהפכנים נגד הצאר. גיבוריו באותה תקופה היו צעירים שניסו לפגוע בצאר ונדונו לתלייה. בפוגרום נפגעו בעיקר היהודים העניים, פועלים, בעלי מלאכה וסוחרים זעירים. אחת התוצאות לפוגרום זה ודומיו שהיו באותה שנה הייתה תחילת ההתעוררות הציונית ואז נוסדה ביל"ו. ארגון אחר שקם היה "עם עולם" שמטרתו הייתה להקים בארצות הברית מושבה חקלאית הבנויה על יסודות קומוניסטיים.
אדלשטט נסע עם האנייה הראשונה והגיע לפילדלפיה ב-30 במאי 1882 ובאותו יום נסע לניו יורק. אך הוא לא נשאר זמן רב בניו יורק ואחרי זמן לא רב נסע לאחיו בסינסינטי. שם הא מתחבר לחוג הרדיקלי שהורכב ממהגרים יהודים מרוסיה. בסינסינטי למד את מלאכת תפירת כפתורים והתחיל לעבוד בסדנת יזע. ב-1885 כבר היה אדלשטט מעורב בצורה עמוקה בהשפעה אנרכיסטית והיה פעיל באיגוד המקצועי הרדיקלי Truth Seekers. ב-1886 כשפרצו מהומות היימרקט בשיקגו ובשנה שאחרי זה כשתלו את ארבעת האנרכיסטים פרסונס, שפיז, אנגל ופישר היה אדלששטט על סף התמוטטות עצבים. אך האירועים רק גרמו ליצירתו לפרוח.
ב- 1890 נבחר להיות עורכו של העיתון האנרכיסטי שיצא בניו יורק פֿרייע ארבייטער שטימע (קול הפועל החופשי) אותו ערך עד כמה חודשים לפני מותו. ב- 1891 החל לסבול משחפת ולכן נסע לדנבר קולורדו כדי להתרפא. תנאי החיים שלו שם היו קשים בשל מחסור בכסף. למרות זאת כתב שם הרבה שירים ויצירות בפרוזה. ב-17 באוקטובר 1892 הלך לעולמו.